title: قلعة السراغنة
text: على حساب بعض المراجع التاريخية، السلطان العلوي، مولاي اسماعين هو اللي رد القلعة مدينة صغيرة باش يقدر يردع القبايل السايبة دياول الجبل فالقرن 17، و وتايق اخرى كاتݣول بللي القلعة الاصلية(القصبة) كانت تبنات فعهد المرابطين، وكانو مسميينها ݣاينو ولّا لݣْرار، و كان دورها هو تحمي و تحضي الطريق بين فاس و مراكش، و بعض كنانش مكتوب فيها باللي السعديين هما اللي بناوها و سماوها قلعة لݣْرار.